Ljubljana, 13.10.2016

**Zapisnik 10. seje Izvršnega odbora Društva specialna olimpiada Slovenije z dne**

**11. oktobra 2016 ob 10.15 uri v sejni dvorani Zveze Sožitje, Samova 9, Ljubljana.**

**Vabljeni:**

* člani IO SOS
* člani NO SOS
* Zveza Sožitje
* ZŠIS, POK

**Prisotni:** priloga

**Pričetek seje:** 10.15

**Zaključek seje:** 13.00

**Zapisala:** Anja Božnar

**DNEVNI RED:**

1. Ugotovitev sklepčnosti in potrditev dnevnega reda
2. Pregled in potrditev sklepov 9. seje z dne 7.6.2016
3. Ocene in analize:
* kolesarski turnir (Matjaž Ferarič in Silvester Polc)
* izvedba projekta Specialno jadranje (Anja Božnar)
* nogometna liga (Tomaž Pišlar)
* program Mladi športnik (Tatjana Visočnik)
1. Predstavitev programa za razvrščanje v skupine (Tomi Stankovič)
2. Program SOS za leto 2017- osnutek (Silvester Polc)
3. Finančni načrt SOS za leto 2017 – osnutek (Ljubomir Miličević)
4. Priprave na Evropsko konferenco v Mariboru (Urška Kustura)
5. Schladming 2017 – priprave, oprema, aktualne informacije (Ljubomir Miličević)
6. Razno

AD1

IO SOS je sklepčen. Dnevni red je sprejet, s spremembami pod točko 3 – program Mladi športnik in 4 – program za razvrščanje v skupine. **Tatjana Visočnik** na seji opravičeno odsotna, zato o programu Mladi športnik poroča na decembrski seji. Prav tako je opravičeno odsoten **Tomi Stankovič**. Tudi on bo na decembrski seji predstavil program za razvrščanje v skupine.

AD2

**Ljubomir Miličević** bere in komentira sklepe prejšnje seje. **Aljoša Šip** predlaga, da SOS ponovno pozove članice SO in priredi usposabljanje AZZ spomladi 2017. **Helena Gril** predlaga da se glede usposabljanja AZZ pošlje poziv Špeli Bergoč in društvu športnih pedagogov Slovenije.

**Sklep 1: Zapisnik 9. seje IO SOS z dne 7.6.2016 je soglasno potrjen. Spomladi poskusimo še enkrat z izobraževanjem za AZZ.**

AD3

**Matjaž Ferarič** poroča o kolesarskem turnirju z dne 22.9.2016. Na samem turnirju je sodelovalo je 152 tekmovalcev iz 27 organizacij SOS. Turnir je bil izveden v disciplinah 500m – modificirana kolesa, 500m, 1000m, 5000m in 10 000 m. Podelili so 19 kompletov medalj in ostalih priznanj. Izpostavi nekaj problemov pri elektronskem merjenju in posredovanju kvalifikacijskih časov. Prav tako omenja še ostale težave, ki so se pojavile pred samim štartom; menjavanjem koles, štartnih številkami na kolesih. Doda še, da nova olimpijska zastava SOS, ni primerna za dvigovanje na drog in da so jo zaradi tega potem uporabili le za ozadje na sami podelitvi. Ob tem **Lojze Adamič** doda, da je velika težava že pri samih prijavah tekmovalcev, kateri nimajo nikakršnih predhodnih rezultatov merjenj. Hkrati pa dodaja da so pravila SOS jasno določena. Poda nekaj predlogov: modificirana kolesa vključiti tudi na ostale razdalje, posameznik mora pred prihodom na tekmovanje imeti vsaj en rezultat, katerega lahko primerjaš. **Lojze Adamič** in **Matjaž Ferarič** preučita na kakšen način bi prišli do bolj optimalnega razdeljevanja v skupine in se s tem približali priporočilom SOI Podrobno poročilo: <http://www.specialna-olimpiada.si/si/aktualno/1851/objava.html>

**Sklep 2: Na samem kolesarskem turnirju je bilo kar precej organizacijskih težav. Do naslednje seje, ki bo predvidoma 6.12.2016 organizatorji kolesarskih turnirjev, v sodelovanju z glavnim trenerjem za kolesarstvo pripravijo konkretne predloge za izboljšanje same izvedbe kolesarskega turnirja.**

**Anja Božnar** poroča o izvedbi projekta Specialno jadranje 2016. Projekt se je izvajal od 17. – 24.9.2016 na območju Srednje Dalmacije. V sam projekt je bilo vključenih 42 športnikov na sedmih jadrnicah. K samemu standardu izvedbe je letos pripomogel spremljevalni čoln z organizacijsko ekipo in zdravniško oskrbo. Odzivi na sami evalvaciji specialnega jadranja so bili v največji meri pozitivni. Zanimanja je iz leto v leto več. Termin za prihodnje leto je 16. - 23. 9. 2017. Razpis pa bo objavljen konec Novembra 2016. **Aljoša Šip** doda, da mu je po 10 letnih izkušnjah jadranja bil letošnji projekt izpeljan daleč najbolje. Ob vsem tem pohvali skipperski del, pedagoški del, organizacijsko ekipo in pa prostovoljce. Doda da se pri tovrstnem projektu ideja inkluzije in integracije definitivno dodobra izraža. Omenja tudi smiselnost zastav SOS, saj se tako okolici pokažemo kot celota in udeležencem omogočimo boljšo orientacijo na njim neznanim lokacijam. Podrobno poročilo: <http://www.specialna-olimpiada.si/si/aktualno/1847/objava.html>

**Sklep 3: Projekt uspešno in profesionalno izpeljan. Razpis za prijavo na Specialno jadranje 2017 bo objavljen konec Novembra na spletni strani SOS. Termin Specialnega jadranja 2017 pa je 16. – 23. 9. 2017.**

**Tomaž Pišlar** poda poročilo o uspešno izvedenem nogometnem turnirju v Murski Soboti. Po prihodu ekip je sledil uvodni sestanek, kjer so bili prisotni vsi trenerji in sodnik Marjan Sukič. Na sestanku so trenerji s sodnikom uskladili pravila in razprava je bila o primernosti obutve. Tik pred pričetkom pa je spremljevalec iz Mežiške doline prišel povedat, da od prisotnih ekip ne bo šel nihče na igrišče, če se naša ekipa ne bo preobula. Obute so imeli kopačke s kateri so igrali že prejšnjo sezono. Ekipa iz Murske Sobote se je preobula v copate s katerimi so pač prišli od doma. O tem dogodku smo obvestili Tomaža P. in tudi predsednika Ljuba M. Turnir je naprej potekal brez težav, zamenjali smo pripravljen razpored tekem. Odigranih je bilo 6. tekem. Naslednji nogometni turnir se bo izvedel v Radovljici in sicer v soboto dne 15. 10. 2016. Ob koncu doda, da bomo nogometno sezono zaključili s prijateljsko tekmo delegatov SO na Evropski konferenci dne 25. 10. 2016 ob 16 uri pri hotelu Habakuk v Mariboru.

**Sklep 4: Seznanili smo se s potekom nogometnega turnirja. Odigrana bosta še dva turnirja – 15. 10. 2016 v Radovljici ter finale, ki pa bo 26. 10. 2016 v Mariboru.**

 AD5

**Ljubomir Miličević** poroča o programu SOS za leto 2017. Predlaga predlog spremembe termina plavalnega turnirja 2017. In sicer predlaga da se le ta prestavi v leto 2018, ko bo na sporedu manj aktivnosti. **Tanja Princes** ob tem omeni, da bi bilo smiselno povpraševanje glede izvedbe samega plavalnega turnirja poslati nekomu iz gorenjske regije, saj je bazen v Kranju primeren za organizacijo tovrstnega tekmovanja.

Glede na to da je bil zadnji seminar na temo: atletika izveden leta 2005, **Ljubomir** **Miličević** predlaga da se le ta izvede v letu 2017. Poleg tega pa se v zimskem terminu 2017 izvede še seminar za krpljanje.

**PROGRAM SPECIALNE OLIMPIADE SLOVENIJE ZA LETO 2017:**

Seminar o organiziranosti SOS, Ljubljana, **februar**

Alpski turnir, OŠ Gustava Šiliha, **februar**

Turnir v krpljanju, CUDV Črna, **februar**

Svetovne zimske igre, Schladming (Avstrija), **18.-25. marec**

21. Občni zbor in podelitev priznanj SOS, IO SOS, Ljubljana, **marec**

Namiznoteniški turnir, Center Janeza Levca, **april**

Akcija 5 tekov za 300 nasmehov, **marec – oktober**

22. Nogometna liga SOS, **april – oktober**

Regijske igre MATP:
- mariborsko-pomurska: OŠ Minke Namestnik Sonje, Slovenska Bistrica

- ljubljansko-notranjska: OŠ dr. Mihajla Rostoharja, Krško

- primorsko-notranjska: OŠ Miroslava Vilharja, Postojna

- gorenjska: OŠ Helene Puhar, Kranj
- celjsko-koroška: VDC Šentjur, enota Slovenske Konjice

Regijske igre:

**- celjsko-koroška: CVD Golovec**

**- ljubljansko-dolenjska: Sožitje Zagorje in Sožitje Hrastnik
- gorenjska: CUDV Radovljica**

**- mariborsko-pomurska: OŠ IV Murska Sobota**
**-** primorsko-notranjska: CUEV Strunjan

17. Evropski nogometni teden, **maj**

Balinarski turnir, VDC Ajdovščina, **junij**

Atletski turnir, OŠ Gustava Šiliha, **junij**

Seminar in izdaja priročnika za atletiko, IO SOS, Ljubljana, **september**

Specialno jadranje, Biograd na Moru, **16.-23. september**

Ljubljanski maraton – sodelovanje – **oktober**

MATP državne igre, OŠ Gustava Šiliha , **november**
Košarkarski turnir (igra), Center Janeza Levca, **november**

14. Evropski košarkarski teden, **november**

Aktivnosti Kluba staršev

Aktivnosti programa Mladi športnik

Zdravstveni program; SOS

**Sklep 5: Plavalni turnir bo izveden v pomladanskem terminu leta 2018. Kot možnega organizatorja IO pozove OŠ Helene Puhar iz Kranja. Seminar na temo atletike v letu 2017. Seminar za krpljanje pa bo prav tako izveden v zimskem terminu 2017.**

AD6

**Ljubomir Miličević** poroča o finančnem načrtu 2017. Ob tem poudari da največji strošek v naslednjem letu prinesejo zimske svetovne igre.

**SKLEP:** **Finančni načrt je okviren in se bo pred sprejetjem moral uskladiti s pravilnikom o razdeljevanju sredstev.**

AD7

**Anja Božnar** v imenu **Urške Kustura** poroča o Evropski konferenci Specialne olimpiade. Gostiteljica Evropske konference je SOS. Konferenca bo izvedena dne 24. – 26.10.2016 v hotelu Habakuk v Mariboru. **Častno pokroviteljstvo nad dogodkom je sprejel predsednik RS Borut Pahor, ki na dogodku sicer ne bo prisoten.** Gre za srečanje vodij 58 evro-azijskih programov, ob tem pa bo potekalo tudi srečanje mladih, ki s svojim zgledom odpirajo možnosti dodatne integracije osebam z motnjami prek udejstvovanja v športu ter športnikov, ki s svojimi idejami tvorno soustvarjajo naše gibanje. Naslov letošnje konference je »Skupaj do integracije«. Podroben program:

Program:
V soboto in nedeljo pred prihodom delegatov bo v Habakuku potekal delovni sestanek zaposlenih na Evropski specialni olimpijadi, v ponedeljek pa še EELC meeting (Europe Eurasia Leadership Council). Delegati bodo v Maribor prispeli v ponedeljek. Prihodi bodo organizirani z letališča v Ljubljani in v Grazu s prevozi GoOpti, s katerimi smo imeli dobre izkušnje že ob lanskem mednarodnem seminarju. V ponedeljek se bodo vrstila neformalna srečanja, v torek pa se bo konferenca pričela s kratko otvoritveno slovesnostjo ob 9. Uri. Osrednja govornica na otvoritvi bo ministrica za delo, družino, socialne zadeve in enake možnosti dr. Anja Kopač Mrak. Torek se nadaljuje s celodnevnim konferenčnim programom, ki ga v celoti pripravlja Evropska specialna olimpijada skupaj s svetovalci iz Mednarodne specialne olimpijade. Zvečer sledi neformalna večerja na vrhu Pohorja – kamor se bodo delegati odpeljali z gondolo.

Vsi udeleženci bodo ob registraciji prejeli: predpasnik SOS, leseno žlico z napisom in domačo vegeto, kar bo zaokrožilo »kuharsko« darilo. Prejmejo tudi konferenčne torbe z mapami, katalogi Maribora in Slovenije ter bidonom SOS, ki se bo na dogodku tudi prodajal. Naj povem, da v zadnjih 15 letih, odkar se udeležujem konferenc, razen kakšne majice in torbe nismo bili deležni česa posebnega. Zdi se mi lepo, da delegati odnesejo nek uporaben spomin.

Konferenčni program, ki je v celoti objavljen na naši spletni strani, se nadaljuje v sredo. Ob konferenci vodij posameznih programov bo vzporedno potekalo tudi srečanje športnikov in njihovih zagovornikov ter srečanje mladih. Popoldne bodo delegati in ostali prisotni še nogometno razpoloženi, saj bodo skupaj z nogometaši, ki bodo tega dne igrali na finalu nogometne lige SOS v Mariboru, odigrali v t.i. združenem nogometu. Ideja je, da vsi prisotni aktivno sodelujejo v različnih vlogah. Dogodek bo organiziran v bližini hotela, kjer bo v šotoru na snežnem stadionu tudi sklepna večerja s podelitvijo priznanj s strani Evropske specialne olimpijade programom za delovanje in organizacijo večjih tekmovanj. Za vse vzdržljive bo z glasbenim programom v nadaljevanju poskrbel DJ.

V četrtek bodo delegati odpeljani na letališča s strani prevozov GoOpti, 18 pa jih bodo avstrijski organizatorji odpeljali v Graz na konferenco za vodje delegacij.

Ob koncu poročila še enkrat povabi člane IO na samo konferenco, otvoritveno slovesnost ali sklepno večerjo. Vse to s predhodno prijavo na mail: so.slovenija@gmail.com

**SKLEP: Specialna olimpijada Slovenije 25.10. – 26.10. 2016 v Hotelu Habakuk v Mariboru organizira Evropsko konferenco Specialne Olimpijade. Prisotnost je možna na otvoritveni slovesnosti ali sklepni večerji in seveda v času trajanja konference. Zaradi omejenih kapacitet je potrebna predhodna najava.**

AD8

**Ljubomir Miličević** poroča o svetovnih igrah v Schladmingu 2017. Celotne igre se bodo izvajale v terminu od 14.3. do 25.3. 2017. **Helena Gril** predstavi možnost opreme, katero bi naši tekmovalci nosili na zimskih igrah. IO SOS se s ponudbo strinja in soglasno potrdi da se oprema naroči.

**SKLEP: Urška Kustura in Helena Gril naročita komplete opreme za zimske igre v Schladmingu 2017.**

AD9

**Aljoša Šip** na kratko predstavi še potek Ljubljanskega maratona in ob tem pozove vse članice da se nanj tudi prijavijo. Možnost prijave do 15. 10. 2016. Ob tem doda da je promocijski tek v dolžini 600 m na sporedu v soboto dne 29.10.2016- le ta je tudi brezplačen. Medtem ko so vsi ostali teki organizirani v nedeljo in hkrati tudi plačljivi. Več na: <http://vw-ljubljanskimaraton.si/sl/promocijski-tek-za-o-pp>

**SKLEP: Povabilo na promocijski tek Ljubljanskega maratona dne 29. 10. 2016 v dolžini 600m. Prijave do 15.10. 2016.**

**Naslednja seja bo predvidoma 6.12.2016. Takrat se zbere tudi Odbor tekmovalcev.**

Ljubomir Miličević

 predsednik SOS